Petra Polnišová

Mgr. art. Petra Polnišová (* 24. február 1976, Bratislava) je slovenská herečka.

Štúdium a divadlo 
Vyštudovala bábkoherectvo na VŠMU. Následne pôsobila v Spojenom kráľovstve a dva roky v milánskom divadle Teatro laboraotrio mangiafuoco.

Po návrate na Slovensko sa stala jedným z kľúčových členov divadla GUnaGU v Bratislave, pôsobí v Štúdiu L+S, spolupracovala s divadlami Nová scéna, Aréna.

Televízia a film

S.O.S. 
Do povedomia širšej verejnosti vstúpila účinkovaním v humoristickej relácii S.O.S. na STV (spolu so svojimi kolegami z divadla), kde sa podieľala aj na scenári a dramaturgii. Jej najznámejšími kreáciami v relácii sú Edita Papeky (paródia cvičiteľky Edity Sipeky), kaderníčka Duňa, porotca Slovensko hľadá Superstar Bulo Vyšší (Julo Viršík), Mora Monsterová, reportérka Lujza Mlsná a kultová postava so sociálnym cítením veverica Eliška.

Muzika 
Vo filme Muzika stvárnila Miladu Bučičovú, za stvárnenie ktorej bola nominovaná na Národných filmových oceneniach Slnko v sieti.

Ordinácia v Ružovej záhrade 
V seriáli Ordinácia v ružovej záhrade stvárnila postavu bláznivej sestričky Nory, ktorej pri autonehode zahynuli obaja rodičia a musí sa postarať o maloletú sestru. Neskôr sa dá dokopy s doktorom Juríčkom, s ktorým otehotnie, a tak sa rozhodnú vziať sa.

Partička 
Petra Polnišová účinkovala v televíznej humornej improvizačnej šou Partička, kde spolu s hereckými kolegami Lukášom Latinákom, Mariánom Miezgom, Robom Jakabom, Jurajom Kemkom, Romanom Pomajbom a Danom Danglom improvizujú na vybrané témy.

Kukátko 
Taktiež účinkovala aj v televíznom improvizačnom sitkome Kukátko vysielanej na TV JOJ ako Gabriela Kurejová, kde rovnako ako v Partičke hrala spolu s Lukášom Latinákom, Mariánom Miezgom, Robom Jakabom, Jurajom Kemkom, Danom Danglom a ku nim sa pridala aj Ági Gubíková a Marián Čekovský.

Kredenc 
Od roku 2014 účinkuje v humoristickej relácii Kredenc. Jej najznámejšími kreáciami v relácii sú moderátorka Televíznych konín, Slavomíra Chladná, Cuky v Cuky Luky, Žela v Kurze sebaobrany, Sfinge, (paródia Ingrid Horskej v seriáli Búrlivé víno) v Zlomenom mušte, teta Oľga v Ordinácii k dočasnej náhrade, Mrena Zastudená v Čardáš šou a Ružena Balatón-Turza v Zámene kabeliek.

Ocenenia 
 Talent roka 2006
 cena Stana Radiča za objav roka
 Televízne ocenenie OTO 2007 v kategórii humorista
 Televízne ocenenie absolútny OTO 2007
 nominácia na národnom udeľovaní filmových cien Slnko v sieti za vedľajší herecký výkon za postavu Milady Bučičovej vo filme Muzika
 Televízne ocenenie OTO 2009 v kategórii herečka
 Televízne ocenenie OTO 2011 v kategórii herečka
 Televízne ocenenie absolútny OTO 2011

Diskografia, kompilácie (výber) 
 2008 – Veľkí herci spievajú malým deťom 2 – Kniha s CD – Enigma, ISBN 978-80-969830-1-8, Texty: Peter Konečný – Alena Michalidesová – Oľga Záblacká – Svetozár Sprušanský, Hudba: Sisa Michalidesová, (na CD spievajú: Stano Dančiak, Marián Labuda, Marián Geišberg, Martin Huba, Monika Hilmerová, Robert Roth, Petra Polnišová, Ladislav Kerata, Oľga Belešová, Alexander Bárta, Ivo Gogál a Gabriela Dzuríková)

Filmografia 
 2004: S.O.S.
 2008: Muzika, (Milada Bučičová)
 2009: Partička
 2011: Hoď svišťom (Sandra Bojová)
 2014: Kukátko (Gabriela Kurejová)
 2014: Kredenc
 2015 – 2022: Horná Dolná (Erika Bednáriková)
 2017: Cuky Luky Film (Cecília Kováčová / Cuky)
 2017: Emoji Film
 2021 – súčasnosť: Pán profesor (Barbara, nová učiteľka)

Referencie

Iné projekty

Externé odkazy 
 
 Rozhovor pre denník SME, 2006
 Rozhovor pre denník Hospodárske noviny, 2007

Slovenské dabingové herečky
Slovenské divadelné herečky
Slovenské filmové herečky
Slovenské televízne herečky
Slovenskí scenáristi
Slovenskí divadelní dramaturgovia
Slovenskí televízni dramaturgovia
Slovenskí humoristi
Osobnosti z Bratislavy
Absolventi Vysokej školy múzických umení
Riadni členovia SFTA